
I. [bookmark: _TOC_250015]BENDROJI INFORMACIJA
1. Sąvokos ir sutrumpinimai:
1.1. Perkančioji organizacija – Akcinė bendrovė Via Lietuva (toliau – Via Lietuva), kodas 188710638, Kauno g. 22 - 202, LT-03212 Vilnius, tel. (8 5) 232 9600, el. p. info@vialietuva.lt. Perkančioji organizacija yra pridėtinės vertės mokesčio (toliau – PVM) mokėtoju užsiregistravęs apmokestinamasis juridinis asmuo, todėl įgyja prievoles taikyti PVM įstatymo nuostatas skaičiuoti PVM bei PVM įstatymo 96 straipsnio nustatyta tvarka pagal Bendrovei išrašomas paslaugų/darbų/prekių teikimą įforminančius dokumentus išskaityti ir sumokėti į biudžetą PVM.
1.2. VPĮ – Lietuvos Respublikos viešųjų pirkimų įstatymas.
1.3. Aprašas – Mažos vertės pirkimų tvarkos aprašas, patvirtintas Viešųjų pirkimų tarnybos direktoriaus įsakymu ir nustatantis mažos vertės paslaugų, prekių ir darbų pirkimų, kuriuos vykdo Perkančiosios organizacijos, tvarką.
1.4. Derybos – tai pirkimo procedūrų etapas, kurio metu pirkėjas derasi su dalyviais, atrinktais pagal pirkimo sąlygas, dėl pasiūlymo kainos bei kitų pasiūlymo sąlygų.
1.5. Bendrosios pirkimo sąlygos – šios bendrosios pirkimo sąlygos, kuriose aprašytos bendrosios pirkimo procedūros, pasiūlymų pateikimo, nagrinėjimo ir vertinimo tvarka. Šios Bendrosios pirkimo sąlygos galioja visų Pirkimo procedūrų metu.
1.6. CK – Lietuvos Respublikos civilinis kodeksas.
1.7. CVP IS – Centrinė viešųjų pirkimų informacinė sistema, kaip apibrėžta Lietuvos Respublikos viešųjų pirkimų įstatymo 2 straipsnio 4 dalyje (https://viesiejipirkimai.lt).
1.8. EBVPD – aktuali deklaraciją, pakeičianti kompetentingų institucijų išduodamus dokumentus ir preliminariai patvirtinančią, kad Tiekėjas ir ūkio subjektai, kurių pajėgumais jis remiasi pagal VPĮ 49 straipsnį, atitinka pirkimo dokumentuose pagal VPĮ įstatymo 46, 47, 48 straipsnius nustatytus reikalavimus dėl pašalinimo pagrindų nebuvimo, kvalifikacijos reikalavimus ir, jei taikoma, reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi (toliau visi kartu – reikalavimai). EBVPD forma prieinama interneto svetainėje https://ebvpd.eviesiejipirkimai.lt/espd-web/.
1.9. Kvalifikacijos reikalavimai – Perkančiosios organizacijos Tiekėjui nustatyti reikalavimai dėl teisės verstis veikla, finansinio ir ekonominio pajėgumo, techninio ir profesinio pajėgumo.
1.10. Kvazisubtiekėjas – specialistas, kurio kvalifikacija Tiekėjas remiasi, ir kuris Pasiūlymo teikimo metu dar nėra Tiekėjo, Ūkio subjekto, kurio pajėgumais Tiekėjas remiasi, tačiau jį ketinama įdarbinti, jei Pasiūlymas bus pripažintas laimėjusiu.
1.11. Specialiosios pirkimo sąlygos – Specialiosios pirkimo sąlygos, kuriose nurodytas Pirkimo objektas ir reikalavimai jam, išdėstyti Tiekėjų Pašalinimo pagrindai, Tiekėjų Kvalifikacijos ir kiti reikalavimai, reikalavimai Pasiūlymų pateikimui, aprašytos kitos svarbios Pirkimo procedūros bei sąlygos, keičiančios BPS aprašytas bendrąsias Pirkimo procedūras. Šios Specialiosios pirkimo sąlygos galioja visų Pirkimo procedūrų metu.
1.12. Skelbiama apklausa – pirkimo būdas, kai Perkančioji organizacija apie atliekamą pirkimą paskelbia CVP IS priemonėmis (užpildo skelbimą apie pirkimą, vadovaudamasi Viešųjų pirkimų tarnybos nustatyta tvarka).
1.13. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų struktūrinis padalinys arba tokių asmenų grupė, įskaitant laikinas ūkio subjektų asociacijas, kurie rinkoje siūlo atlikti darbus, tiekti prekes ar teikti paslaugas.
1.14. Pasiūlymas – pagal Perkančiosios organizacijos nustatytas sąlygas bei terminus Tiekėjo elektroninėmis priemonėmis pateiktų dokumentų ir duomenų visuma.
1.15. Pašalinimo pagrindai – Perkančiosios organizacijos Tiekėjui nustatyti reikalavimai pagal VPĮ 46 straipsnio nuostatas.
1.16. Pirkimas – Perkančiosios organizacijos atliekamas šis viešasis pirkimas.
1.17. Subtiekėjas, kurio pajėgumais Tiekėjas nesiremia – Tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.
1.18. Tretieji asmenys – fiziniai ar juridiniai asmenys, kurių pajėgumais bus pasiremta, tačiau jie patys tiesiogiai nedalyvaus pirkime ir/ar sutarties vykdyme.
1.19. Ūkio subjektas, kurio pajėgumais Tiekėjas remiasi – Tiekėjo pirkimo sutarties vykdymui pasitelkiamas trečiasis asmuo, kurio kvalifikacija Tiekėjas remiasi, kad atitiktų kvalifikacijos reikalavimus.
10


1.20. Ūkio subjektų grupė - jungtinės veiklos sutarties pagrindu pirkime dalyvaujanti Tiekėjų grupė.
1.21. Sutarties sudarymo atidėjimo terminas – pagal VPĮ reikalavimus nustatytas laikotarpis, kuris prasideda nuo pranešimo apie sprendimą nustatyti laimėjusį viešojo pirkimo pasiūlymą išsiuntimo iš Perkančiosios organizacijos suinteresuotiems viešojo pirkimo dalyviams dienos ir kuriam pasibaigus, sudaroma viešojo pirkimo–pardavimo sutartis.
1.22. Viešųjų pirkimų komisija – Perkančiosios organizacijos sudaryta viešųjų pirkimų komisija pirkimui atlikti VPĮ bei kitų teisės aktų nustatyta tvarka.
1.23. Pirkimo organizatorius – Perkančiosios organizacijos paskirtas darbuotojas, kuris nustatyta tvarka organizuoja ir atlieka pirkimus, kai tokiems pirkimams atlikti nesudaroma Viešųjų pirkimų komisija.
2. Kitos Sąlygose vartojamos sąvokos apibrėžtos VPĮ. Jei šiose Bendrosiose pirkimo sąlygose specialiai nenurodyta kitaip, žodžiai vartojami vienaskaitos forma taip pat reiškia ir daugiskaitą, vienos giminės žodžiai apima ir bet kurios kitos giminės atitinkamus žodžius, žodžiai reiškiantys asmenį apima ir juridinius, ir ne juridinius asmenis, o nuoroda į visumą taip pat reiškia nuorodą ir į jos dalį, ir (kiekvienu konkrečiu atveju) atvirkščiai.
3. Pirkimas vykdomas vadovaujantis VPĮ, Mažos vertės pirkimų tvarkos aprašu ir (arba), CK1 ir kitais pirkimus reglamentuojančiais teisės aktais bei šiomis Bendrosiomis ir Specialiosiomis pirkimo sąlygomis bei jų priedais.
4. Visi Pirkimai atliekami laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
5. Perkančiosios organizacijos ir Tiekėjų bendravimas ir keitimasis informacija, atliekant pirkimą, vyksta naudojantis CVP IS. Šiame punkte nustatytų reikalavimų gali būti nesilaikoma tik išimtinais VPĮ nurodytais atvejais.
6. Pirkimas nėra rezervuotas pagal Viešųjų pirkimų įstatymo 23 ir 24 straipsnių nuostatas, jeigu Specialiosiose pirkimo sąlygose nenurodyta kitaip.
7. Pirkimo dokumentai pateikiami CVP IS lietuvių kalba, jeigu Specialiosiose pirkimo sąlygose nenurodyta kitaip.
8. Pirkimo dokumentus sudaro:
8.1. Skelbimas apie pirkimą;
8.2. Bendrosios pirkimo sąlygos;
8.3. Specialiosios pirkimo sąlygos kartu su priedais;
8.4. Pirkimo dokumentų paaiškinimai (patikslinimai), atsakymai į Tiekėjų klausimus, jeigu tokių
yra;
8.5. Kita Perkančiosios organizacijos CVP IS priemonėmis pateikta informacija.
9. Jeigu Perkančioji organizacija patikslina pirkimo dokumentus, naujesni pakeitimai turi
pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija.
10. Savanoriško ex ante skaidrumo skelbimo Perkančioji organizacija nenumato skelbti, jeigu Specialiosiose pirkimo sąlygose nenurodyta kitaip.
11. Perkančioji organizacija bet kuriuo metu iki sutarties įsigaliojimo turi teisę savo iniciatyva nutraukti pradėtas Pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
12. Perkančioji organizacija neatlygina Tiekėjui jokių išlaidų, susijusių su pirkimo dokumentų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi VPĮ nuostatomis Perkančioji organizacija privalėjo nutraukti ar Viešųjų pirkimų tarnybos buvo įpareigota nutraukti pirkimo procedūras.
13. Perkančioji organizacija laikys, kad visi Tiekėjai yra susipažinę su pirkimo dokumentais ir su Lietuvos Respublikos teisės aktais, reglamentuojančiais viešuosius pirkimus, sutarčių sudarymą ir vykdymą, ir kitais teisės aktais, kurių nuostatos gali reglamentuoti bet kokius tarp Perkančiosios organizacijos ir Tiekėjų susiklostančius santykius, kylančius iš, ar susijusius su šio pirkimo procedūromis.


1 Lietuvos Respublikos civilinis kodeksas (toliau – CK).

II. [bookmark: _TOC_250014]BENDRIEJI REIKALAVIMAI PASIŪLYMŲ RENGIMUI IR PATEIKIMUI
14. Pateikdamas pasiūlymą Tiekėjas sutinka su Bendrosiomis ir Specialiosiomis pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
15. Tiekėjas gali pateikti tik vieną pasiūlymą, nepriklausomai nuo to, ar jis pirkime dalyvauja individualiai, ar kaip Ūkio subjektų grupės narys. Jeigu Specialiosiose pirkimo sąlygose nurodyta, kad pirkimo objektas skaidomas į pirkimo objekto dalis, Tiekėjas gali teikti tik vieną pasiūlymą kiekvienai pirkimo objekto daliai, nepriklausomai nuo to, ar teikiant pasiūlymą jis bus atskiras Tiekėjas, ar Ūkio subjektų grupės narys.
16. Perkančioji organizacija neleidžia pateikti alternatyvių pasiūlymų, jeigu Specialiosiose pirkimo sąlygose nenurodyta kitaip. Jeigu Tiekėjas pateikia daugiau kaip vieną pasiūlymą ir (arba) kaip Ūkio subjektų grupės narys dalyvauja teikiant kelis pasiūlymus tam pačiam pirkimui, visi tokie pasiūlymai bus atmesti.
17. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.
18. Informacija dėl pirkimo objekto skaidymo į pirkimo objekto dalis pateikta Specialiosiose pirkimo sąlygose. Jeigu pirkimo objektas skaidomas į pirkimo objekto dalis:
18.1. Kiekvienai pirkimo objekto daliai, kuriai bus teikiamas pasiūlymas, Tiekėjai privalo siūlyti visą paslaugų apimtį, prekių kiekį, darbų apimtį;
18.2. Pasiūlymą tas pats Tiekėjas gali pateikti vienai, kelioms arba visoms pirkimo objekto dalims;
18.3. Perkančioji organizacija neriboja maksimalaus pirkimo objekto dalių skaičiaus, dėl kurių laimėtoju gali būti nustatomas tas pats Tiekėjas;
18.4. Perkančioji organizacija kiekvienoje pirkimo objekto dalyje sudarys atskirą pirkimo sutartį.
19. Pasiūlymą sudaro Tiekėjo elektroninėmis CVP IS priemonėmis pateiktų dokumentų visuma (įskaitant pasiūlymo paaiškinimus bei atsakymus dėl pasiūlymo (jei tokių bus)). Dokumentai, kurie turi būti pateikti kartu su pasiūlymu, nurodyti Specialiosiose pirkimo sąlygose.
20. Reikalavimai pasiūlymo pasirašymui yra nurodyti Specialiosiose pirkimo sąlygose.
21. Pasiūlymas turi būti teikiamas tik elektroninėmis priemonėmis, naudojantis CVP IS. Pateikiami dokumentai ar skaitmeninės dokumentų kopijos turi būti prieinami, naudojant nediskriminuojančius, visuotinai prieinamus duomenų failų formatus (pvz., doc, docx, adoc, pdf, xls, xlsx, jpg, jpeg, pps, ppsx, gif ar kt.). Tuo atveju, jei dokumentai bus pateikti kitais, nei Perkančiosios organizacijos nustatytais ir (ar) visuotinai prieinamais, duomenų failų formatais, ir Perkančioji organizacija negalės susipažinti su dokumentu, bus laikoma, kad toks dokumentas nepateiktas. Pasiūlymai pateikti CVP IS susirašinėjimo priemonėmis nebus vertinami. Pasiūlymai pateikti popierinėje laikmenoje vokuose bus grąžinami neatplėšti Tiekėjams ir nebus vertinami.
22. Pasiūlymas turi būti parengtas lietuvių kalba, jeigu Specialiosiose pirkimo sąlygose nenurodyta kitaip. Jei su pasiūlymu pateikiami dokumentai negali būti pateikti lietuvių kalba, šie dokumentai turi būti pateikti originalo kalba, pridedant jų vertimą į lietuvių kalbą (vertimas turi būti patvirtintas vertėjo parašu ir, jei turi, vertimo biuro antspaudu), jeigu Specialiosiose pirkimo sąlygose nenurodyta kitaip. Kilus ginčui, pirmenybė yra teikiama dokumentams ar dokumentų vertimui lietuvių kalba, išskyrus pasiūlymo galiojimo užtikrinimo dokumentą, kai pirmenybė teikiama originaliam tekstui.
23. Pasiūlyme nurodoma pirkimo kaina turi būti apskaičiuota ir išreikšta taip, kaip nurodyta Specialiųjų pirkimo sąlygų priede „Pasiūlymo forma“. Apskaičiuojant kainą turi būti atsižvelgta į visas perkamų paslaugų, darbų apimtis, prekių kiekius, į pasiūlymo kainos sudėtines dalis, į techninės specifikacijos reikalavimus, į pirkimo sutarties projekte numatytą atsiskaitymo už suteiktas paslaugas, patiektas prekes, atliktus darbus terminą bei į visus kitus šių pirkimo dokumentų reikalavimus. Į kainą turi būti įskaityti visi tiekėjo mokami mokesčiai ir visos tiekėjo patiriamos su pirkimo sutarties vykdymu susijusios, taip pat ir atsiskaitymo dokumentų pateikimas (jei tokių išlaidų būtų).

24. Visos kainos ir visi įkainiai visuose pasiūlymo dokumentuose turi būti įrašomos eurais, apvalinant dviem skaitmenimis po kablelio, jei Specialiųjų pirkimo sąlygų priede „Pasiūlymo forma“ nenurodyta kitaip. Jei trečias skaičius po kablelio yra nuo 0 iki 4, antrasis skaičius po kablelio paliekamas koks yra, jei trečias skaičius po kablelio yra nuo 5 iki 9, antrąjį skaičių po kablelio padidinamas vienu vienetu.
25. Pasiūlymas turi būti pateiktas iki skelbime nurodyto pasiūlymų pateikimo termino pabaigos. Perkančioji organizacija iki pasiūlymų pateikimo termino pabaigos turi teisę pratęsti pasiūlymų pateikimo terminą. Apie naują pasiūlymų pateikimo terminą Perkančioji organizacija paskelbia VPĮ nustatyta tvarka ir CVP IS priemonėmis praneša visiems prie pirkimo prisijungusiems Tiekėjams. Perkančioji organizacija neatsako dėl pasiūlymų, kurie nebuvo gauti ar buvo gauti pavėluotai dėl Tiekėjo ryšių ir telekomunikacinių priemonių, CVP IS darbo sutrikimų ar kitų nenumatytų atvejų. Atsižvelgiant į tai, Tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pasiūlymai, gauti po nustatytos pasiūlymų pateikimo termino pabaigos, nebus vertinami. Sutrikus CVP IS veikimui, Tiekėjai turi imtis veiksmų, numatytų Rekomendacijose dėl veiksmų, kurių turėtų imtis pirkimo vykdytojai ir Tiekėjai, sutrikus Centrinės viešųjų pirkimų informacinės sistemos veikimui2, patvirtintose Viešųjų pirkimų tarnybos direktoriaus 2018 m. kovo 15 d. įsakymu Nr. 1S-31.
26. Kol nesibaigė pasiūlymų pateikimo terminas, Tiekėjas turi teisę CVP IS priemonėmis pakeisti arba atšaukti savo pasiūlymą, neprarasdamas teisės į pasiūlymo galiojimo užtikrinimą, jei toks užtikrinimas yra reikalaujamas. Po pasiūlymų pateikimo termino pabaigos toks pakeitimas arba pranešimas, kad pasiūlymas atšaukiamas, nebus pripažįstamas galiojančiu.
III. INFORMACIJA, SUSIJUSI SU PIRKIMO SĄLYGŲ PAAIŠKINIMAIS /
PATIKSLINIMAIS
27. Tiekėjai šiame Bendrųjų pirkimo sąlygų skyriuje nustatytomis priemonėmis ir terminais gali prašyti, kad Perkančioji organizacija paaiškintų arba patikslintų pirkimo dokumentus:

	Terminas Tiekėjui pateikti prašymą dėl pirkimo dokumentų paaiškinimo/patikslinimo
	Terminas Perkančiajai organizacijai pateikti Tiekėjams pirkimo dokumentų paaiškinimus/patikslinimus

	ne vėliau kaip likus 2 (dviem) darbo dienoms iki pasiūlymų pateikimo termino pabaigos
	ne vėliau kaip likus 1 (vienai) darbo dienai iki pasiūlymų pateikimo termino pabaigos


28. Jeigu Tiekėjai papildomos su pirkimo dokumentais susijusios informacijos paprašo vėliau nei nurodyta šiame Bendrųjų pirkimo sąlygų skyriuje – Perkančioji organizacija tokių prašymų nagrinėti ir papildomos informacijos Tiekėjams pateikti neprivalo.
29. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad terminas, skirtas pateikti klausimams ir prašymams, yra ribotas ir pasibaigus pasiūlymų pateikimo terminui, pirkimo dokumentų ir pasiūlymo turinio keisti nebus galima.
30. Pirkimo dokumentų paaiškinimai ir patikslinimai skelbiami CVP IS priemonėmis ir siunčiami prašymą pateikusiam bei visiems prie pirkimo prisijungusiems Tiekėjams, neatskleidžiant prašymą pateikusiojo tapatybės. Jei paaiškinimai ar patikslinimai teikiami Perkančiosios organizacijos iniciatyva, jie skelbiami CVP IS priemonėmis. Tiekėjui, prieš teikiant pasiūlymą rekomenduojama pasitikrinti, ar Perkančioji organizacija nėra paskelbusi pirkimo dokumentų paaiškinimų, patikslinimų.
31. Jei Perkančioji organizacija paaiškinimų ar patikslinimų nepateikia iki šiame Bendrųjų pirkimo sąlygų skyriuje nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos.
32. Kai teikiant pirkimo dokumentų paaiškinimą ar patikslinimą yra tikslinama pirkimo skelbime paskelbta informacija, VPĮ 34 straipsnyje nustatyta tvarka paskelbiamas klaidų ištaisymo skelbimai


2 http://vpt.lrv.lt/uploads/vpt/documents/files/1S-31.pdf

ir, jei reikia, pratęsiamas pasiūlymų pateikimo terminas, protingumo kriterijų atitinkančiam terminui, per kurį Tiekėjai, rengdami pasiūlymus, galėtų atsižvelgti į patikslinimus.
33. Perkančioji organizacija pirkimo dokumentus paaiškindama arba patikslindama savo iniciatyva laikosi šiame Bendrųjų pirkimo sąlygų skyriuje nurodytų terminų, procedūrų bei nustatytų reikalavimų.
IV. [bookmark: _TOC_250013]SUSITIKIMAI SU TIEKĖJAIS IR PIRKIMO OBJEKTO APŽIŪRA
34. Perkančioji organizacija nerengs susitikimo su Tiekėjais dėl pirkimo dokumentų paaiškinimo, jeigu Specialiosiose pirkimo sąlygose nenurodyta kitaip.
35. Perkančioji organizacija nerengs pirkimo objekto apžiūros, jeigu Specialiosiose pirkimo sąlygose nenurodyta kitaip.
V. [bookmark: _TOC_250012]INFORMACIJA APIE ŪKIO SUBJEKTŲ GRUPĖS DALYVAVIMĄ PIRKIME
36. Pasiūlymą gali pateikti Ūkio subjektų grupė. Ūkio subjektų grupė, teikianti bendrą pasiūlymą, privalo pateikti jungtinės veiklos sutartį.
37. Jungtinės veiklos sutartyje turi būti:
37.1. nurodyti kiekvienos šios sutarties šalies (partnerio) įsipareigojimai vykdant su Perkančiąja organizacija numatomą sudaryti pirkimo sutartį, šių įsipareigojimų vertės dalis bendroje pirkimo sutarties vertėje. Jungtinės veiklos sutartis turi numatyti solidariąją visų šios sutarties partnerių atsakomybę už prievolių Perkančiajai organizacijai nevykdymą;
37.2. numatyta, kuris partneris (toliau – atsakingas partneris) atstovauja ūkio subjektų grupei (su kuo Perkančioji organizacija turėtų bendrauti kvalifikacijos nagrinėjimo ir pasiūlymo vertinimo metu kylančiais klausimais ir kam teikti su šiais klausimais susijusią informaciją).
38. Tuo atveju, jei Ūkio subjektų grupės pasiūlymas bus pripažintas laimėjusiu šį viešąjį pirkimą, Perkančioji organizacija palaikys ryšius tik su atsakingu partneriu, su juo bus sudaroma pirkimo sutartis ir jam bus atliekami mokėjimai.
39. Perkančioji organizacija nereikalauja, kad, Ūkio subjektų grupės pateiktą pasiūlymą nustačius laimėjusį ir pasiūlius sudaryti pirkimo sutartį, ši grupė įgytų tam tikrą teisinę formą.
VI. [bookmark: _TOC_250011]INFORMACIJA APIE RĖMIMĄSI ŪKIO SUBJEKTŲ PAJĖGUMAIS
40. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu pagal VPĮ 47 straipsnio 2 dalies nuostatas, nustatytus finansinio ir ekonominio pajėgumo reikalavimus pagal VPĮ
47 straipsnio 3 dalies nuostatas ar techninio ir profesinio pajėgumo reikalavimus pagal VPĮ 47 straipsnio 6 dalies nuostatas, neatsižvelgiant į ryšio su tais ūkio subjektais teisinį pobūdį. Šiais ūkio subjektais laikomi ir fiziniai asmenys, kuriuos pirkimo laimėjimo ir sutarties sudarymo atveju Tiekėjas ar jo pasitelkiamas ūkio subjektas įdarbins.
41. Jeigu reikalaujama išsilavinimo ar profesinės kvalifikacijos, kaip nustatyta VPĮ 51 straipsnio 7 dalies 7 punkte, ar profesinės patirties, Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, tieks prekes, atliks darbus, kuriems reikia jų turimų pajėgumų. Ši nuostata taikoma nepažeidžiant pagal VPĮ 49 straipsnio 7 dalį nustatyto reikalavimo.
42. Tiekėjas, pageidaujantis remtis kitų ūkio subjektų pajėgumais, privalo juos nurodyti pasiūlyme ir pateikti dokumentus, įrodančius, kad per visą sutarties vykdymo laikotarpį ūkio subjekto, kurio pajėgumais jis remiasi, ištekliai Tiekėjui bus prieinami sutarties vykdymo metu. Tikrindama, ar Tiekėjui bus prieinami kitų ūkio subjektų, kurių pajėgumais jis remiasi, turimi ištekliai, Perkančioji organizacija iš jo priima bet kokias tai patvirtinančias priemones.
43. Skirtingi Tiekėjai gali remtis tų pačių ūkio subjektų pajėgumais.
44. Ūkio subjektų grupė gali remtis grupės dalyvių arba kitų ūkio subjektų pajėgumais, laikantis šiame Bendrųjų pirkimo sąlygų skyriuje nustatytų sąlygų.
45. Perkančioji organizacija pagal VPĮ 50 ir 51 straipsnių nuostatas (jeigu taikytina) patikrina, ar ūkio subjektai, kurių pajėgumais ketina remtis Tiekėjas, tenkina jiems keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną pagal VPĮ 46 straipsnį Perkančiosios organizacijos nustatytą pašalinimo pagrindą, Perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu.
46. Kai Tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus, Perkančioji organizacija

reikalauja, kad Tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą. Jei remiamasi ūkio subjekto pajėgumais, siekiant atitikti pirkimo dokumentuose nustatytus ekonominio ir finansinio pajėgumo reikalavimus, Perkančiajai organizacijai su pasiūlymu turi būti pateikta šio ūkio subjekto pasirašyta neatšaukiama laidavimo sutartis, patvirtinanti, kad subjektas, kurio pajėgumais remiamasi, įsipareigoja solidariai atsakyti už Tiekėjo įsipareigojimų pagal pirkimo sutartį vykdymą ir atlyginti bet kokią žalą, kuri kiltų dėl Tiekėjo netinkamo įsipareigojimų vykdymo ar nevykdymo. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima.
VII. [bookmark: _TOC_250010]INFORMACIJA APIE SUBTIEKĖJŲ PASITELKIMĄ
47. Tiekėjas savo pasiūlyme privalo nurodyti kokiai sutarties daliai (procentais) ir kokius subtiekėjus, jeigu jie yra žinomi, Tiekėjas ketina pasitelkti.
48. Skirtingi Tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.
49. Sudarius sutartį, tačiau ne vėliau negu sutartis pradedama vykdyti, Tiekėjas, kuris bus pripažintas laimėjusiu, įsipareigoja Perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad Tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
VIII. [bookmark: _TOC_250009]PASIŪLYMŲ GALIOJIMAS
50. Pasiūlymas galioja jame Tiekėjo nurodytą laiką, tačiau ne trumpiau nei 3 mėnesius nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta šiame punkte, t. y. 3 mėnesius nuo pasiūlymų pateikimo termino pabaigos.
51. Perkančioji organizacija turi teisę prašyti, kad Tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą, neprarasdamas savo pasiūlymo galiojimo užtikrinimo, jeigu jo buvo reikalaujama.
52. Tiekėjas, kuris sutinka pratęsti savo pasiūlymo galiojimo terminą, apie tai raštu turi pranešti Perkančiajai organizacijai, pratęsti pasiūlymo galiojimo užtikrinimo terminą ir pateikti naują pasiūlymo galiojimo užtikrinimą patvirtinantį dokumentą (jeigu jo reikalaujama).
53. Jeigu Tiekėjas neatsako į Perkančiosios organizacijos prašymą pratęsti pasiūlymo galiojimo užtikrinimo terminą, jo nepratęsia ir nepateikia naujo pasiūlymo galiojimo užtikrinimo (jeigu jo reikalaujama), laikoma, kad jis atmetė prašymą pratęsti savo pasiūlymo galiojimo terminą ir jo pasiūlymas atmetamas.
IX. [bookmark: _TOC_250008]PASIŪLYMŲ KONFIDENCIALUMAS
54. Tiekėjas pasiūlyme turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali.
55. Perkančiajai organizacijai kilus abejonių, ar konkreti informacija pagrįstai nurodyta konfidencialia, ji privalo kreiptis į Tiekėją, prašydama pagrįsti informacijos konfidencialumą. Jeigu Tiekėjas per Perkančiosios organizacijos nurodytą terminą (kuris negali būti trumpesnis kaip 3 (trys) darbo dienos) nepateiks tokių įrodymų arba nepateiks pagrįstų argumentų ir (ar) įrodymų, jog informacija pagrįstai nurodyta kaip konfidenciali, bus laikoma, kad tokia informacija yra nekonfidenciali.
56. Siekiant, kad Perkančioji organizacija galėtų užtikrinti Tiekėjo informacijos konfidencialumą, pasiūlyme esanti konfidenciali informacija turi būti pateikta atskiru failu. Tiekėjas failo pavadinime nurodo „konfidencialu“ arba ant kiekvieno pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį
„Konfidencialu“.
X. [bookmark: _TOC_250007]PASIŪLYMŲ GALIOJIMO UŽTIKRINIMAS
57. Perkančioji organizacija reikalauja, kad Tiekėjas kartu su pasiūlymu pateiktų pasiūlymo galiojimo užtikrinimo dokumentą, jeigu Specialiosiose pirkimo sąlygose nenurodyta kitaip.
58. Konkretūs reikalavimai pasiūlymo galiojimo užtikrinimui ir užtikrinimo dydis yra nurodytas
Specialiosiose pirkimo sąlygose.

59. Prieš pateikdamas pasiūlymo galiojimo užtikrinimą, Tiekėjas CVP IS susirašinėjimo priemonėmis gali prašyti Perkančiosios organizacijos patvirtinti, kad ji sutinka priimti Tiekėjo siūlomą pasiūlymo galiojimo užtikrinimą. Tokiu atveju Perkančioji organizacija CVP IS susirašinėjimo priemonėmis atsako Tiekėjui ne vėliau kaip per 3 (tris) darbo dienas nuo prašymo gavimo dienos. Šis patvirtinimas neatima teisės iš Perkančiosios organizacijos atmesti Tiekėjo pateiktą užtikrinimą, gavus informaciją, kad Pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų Perkančiajai organizacijai arba kitiems ūkio subjektams, ar netinkamai juos vykdė.
60. Pasiūlymo galiojimo užtikrinimas turi galioti ne trumpesnį terminą nei Tiekėjo pasiūlymo galiojimo terminas. Pirkimo procedūros metu Perkančioji organizacija gali prašyti, kad Tiekėjas pratęstų Pasiūlymo galiojimą (kartu ir Pasiūlymo galiojimo užtikrinimą) iki konkrečiai nurodyto termino. Tiekėjas gali atmesti tokį prašymą, neprarasdamas teisės į savo užtikrinimą. Jeigu Tiekėjas neatsako į Perkančiosios organizacijos prašymą pratęsti pasiūlymo galiojimo terminą, jo nepratęsia arba nepateikia naujo pasiūlymų galiojimo užtikrinimo, laikoma, kad jis atmetė šį prašymą. Tiekėjo, kuris atmetė Perkančiosios organizacijos prašymą, Pasiūlymas toliau nenagrinėjamas ir nevertinamas.
61. Perkančioji organizacija atsisako reikalavimų pagal pasiūlymo galiojimą užtikrinantį dokumentą, esant bent vienai iš šių sąlygų:
61.1. pasibaigia pasiūlymų užtikrinimo galiojimo laikas;
61.2. įsigalioja pirkimo sutartis;
61.3. nutraukiamos pirkimo procedūros.
62. Tiekėjas netenka pasiūlymo galiojimo užtikrinimo esant bent vienai šių sąlygų:
62.1. Pasiūlymo galiojimo laikotarpiu Tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų);
62.2. Perkančiajai organizacijai, paprašius pagrįsti neįprastai mažą kainą, Tiekėjas nepateikia jokio pagrindimo;
62.3. pripažinus, kad Tiekėjas pateikė ekonomiškai naudingiausią pasiūlymą ir Perkančiajai organizacijai paprašius Tiekėjo pateikti dokumentus, pagrindžiančius atitiktį kvalifikacijos reikalavimams, arba dokumentus, patvirtinančius Tiekėjo atitiktį kokybės vadybos sistemos ir (arba) aplinkos apsaugos vadybos sistemos standartams, Tiekėjas atsisako pateikti arba laiku nepateikia reikalaujamų dokumentų arba be pagrįstų priežasčių netikslina duomenų apie savo kvalifikaciją.
62.4. laimėjęs pirkimą Tiekėjas atsisako pasirašyti pirkimo sutartį pagal Specialiosiose pirkimo sąlygose pateiktą pirkimo sutarties projektą. Jei iki Perkančiosios organizacijos nurodyto laiko jis nepasirašo pirkimo sutarties, laikoma, kad Tiekėjas atsisakė pasirašyti pirkimo sutartį;
62.5. laimėjęs pirkimą ir pasirašęs sutartį Tiekėjas per sutartyje nustatytą terminą nepateikia pirkimo sutarties sąlygų įvykdymo užtikrinimo, t. y. sutarties įvykdymo užtikrinančio dokumento pagal Specialiosiose pirkimo sąlygose pateiktą pirkimo sutarties sąlygų įvykdymo užtikrinimo formą.
XI. BENDRA INFORMACIJA DĖL PAŠALINIMO PAGRINDŲ, TIEKĖJAMS TAIKOMI
PAŠALINIMO PAGRINDAI IR EBVPD
63. Pirkime Europos bendrasis viešojo pirkimo dokumentas (EBVPD) nebus naudojamas, jeigu Specialiosiose pirkimo sąlygose nenurodyta kitaip.
64. Tiekėjų prašoma deklaruoti dėl atitikties keliamiems kvalifikacijos reikalavimams ir (arba) reikalaujamiems kokybės vadybos sistemos ir (arba) aplinkos apsaugos vadybos sistemos standartams, jeigu Specialiosiose pirkimo sąlygose nenurodyta kitaip.
65. Perkančioji organizacija netikrina Tiekėjo, ūkio subjektų, kurių pajėgumais Tiekėjas remiamasi, subtiekėjų, specialistų (kvazisubtiekėjų), kurių kvalifikacija Tiekėjas remiasi, pašalinimo pagrindų, jeigu Specialiosiose pirkimo sąlygose nenurodyta kitaip.
XII. [bookmark: _TOC_250006]TIEKĖJŲ KVALIFIKACIJOS REIKALAVIMAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI
66. Perkančioji organizacija, siekdama išsiaiškinti, ar Tiekėjas yra kompetentingas, patikimas, ir pajėgus įvykdyti numatomos sudaryti pirkimo sutarties sąlygas, pirkimo dokumentuose gali nustatyti kvalifikacijos reikalavimus Tiekėjams. Jeigu kvalifikacijos reikalavimai Specialiosiose pirkimo sąlygose yra nustatyti, tai reikalaujamą kvalifikaciją Tiekėjai (ar jų personalas) privalo būti įgiję iki pasiūlymų pateikimo termino pabaigos.

67. Konkretūs reikalavimai Tiekėjų kvalifikacijai ir reikalaujami kokybės vadybos sistemos ir (arba) aplinkos apsaugos vadybos sistemos standartai nustatyti Specialiosiose pirkimo sąlygose.
68. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas Perkančiajai organizacijai įsipareigoja, kad pirkimo sutartį vykdys tik teisę verstis atitinkama veikla turintys asmenys ir pateikti Perkančiajai organizacijai tai pagrindžiančius dokumentus iki atitinkamų veiklų vykdymo pradžios arba Perkančiajai organizacijai paprašius.
XIII. [bookmark: _TOC_250005]PASIŪLYMŲ ŠIFRAVIMAS, SUSIPAŽINIMAS SU PASIŪLYMAIS
69. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
69.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti https://vpt.lrv.lt/uploads/vpt/documents/files/uzssisfravimo%20instrukcija.pdf;
69.2. iki susipažinimo su pasiūlymais procedūros pradžios CVP IS susirašinėjimo priemonėmis pateikti slaptažodį, su kuriuo Perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai Tiekėjas neturi galimybės pateikti slaptažodžio per CVP IS susirašinėjimo priemonę, Tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu arba raštu. Tokiu atveju Tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiąja organizacija oficialiu jos telefonu ir (arba) kitais būdais).
70. Tiekėjui užšifravus visą pasiūlymą ir iki pradinio susipažinimo su pasiūlymais procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju Tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkančioji organizacija Tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (Tiekėjas nepateikė pasiūlymo kainos).
71. Susipažįstama su gautais pasiūlymais bus skelbime apie pirkimą nurodytu Lietuvos Respublikos laiku.
72. Susipažinimo su pasiūlymais, pasiūlymų nagrinėjimo, vertinimo ir palyginimo procedūrose tiekėjai ar jų įgalioti atstovai nedalyvauja.
73. Informacija apie pirkimo dalyvius, jų pasiūlymuose nurodytas kainas pirkimo dalyviams bus pateikta po sprendimo dėl pirkimą laimėjusio pasiūlymo priėmimo.
XIV. [bookmark: _TOC_250004]PASIŪLYMŲ VERTINIMAS
74. Atlikusi pradinį susipažinimą su pasiūlymais, Perkančioji organizacija nagrinėja pasiūlymus tokiu eiliškumu:
74.1. remiantis Specialiųjų pirkimo sąlygų priede „Pasiūlymo forma“, jeigu Specialiosiose pirkimo sąlygose nenurodyta kitaip, pateikta informacija, tikrina, ar pasiūlymą pateikęs Tiekėjas, kiekvienas Ūkio subjektų grupės narys, jei pasiūlymą teikia Ūkio subjektų grupė, ūkio subjektai, kurių pajėgumais Tiekėjas remiasi, jeigu taikytina, atitinka kvalifikacijos reikalavimus, kokybės vadybos sistemos ir (arba) aplinkos apsaugos vadybos sistemos standartus ir priimama sprendimą dėl kiekvieno pasiūlymą pateikusio Tiekėjo atitikties šiems reikalavimams;
74.2. apie šio patikrinimo rezultatus Perkančioji organizacija informuoja visus Tiekėjus. Teisę dalyvauti tolesnėse pirkimo procedūrose turi keliamus reikalavimus atitinkantys Tiekėjai. Jei Tiekėjas šalinamas iš pirkimo, Tiekėjui nurodomas jo pašalinimo pagrindas;
74.3. nagrinėja, vertina ir palygina Tiekėjų pateiktus pasiūlymus, vadovaudamasi pirkimo dokumentuose nustatytomis sąlygomis;
74.4. įvertina, ar Tiekėjo pasiūlyta kaina nėra per didelė, Perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija Perkančiosios organizacijos pirkimui skirtas lėšas, nustatytas ir užfiksuotas Perkančiosios organizacijos rengiamuose dokumentuose prieš pradedant pirkimo procedūrą. Pirkimui skirtų lėšų suma, nustatyta ir užfiksuota Perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, Perkančiajai organizacijai

ekonomiškai naudingiausiame pasiūlyme nurodyta kaina yra priimtina ir Perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu;
74.5. tikrina, ar nebuvo pasiūlyta neįprastai maža kaina. Jeigu pasiūlymo kaina atrodo neįprastai maža, CVP IS susirašinėjimo priemonėmis Perkančioji organizacija kreipiasi į Tiekėją, kad šis per jos nustatytą protingą terminą, pagrįstų pasiūlyme nurodyto pirkimo objekto ar jo sudedamųjų dalių kainą;
74.6. Perkančioji organizacija kreipiasi į ekonomiškai naudingiausią pasiūlymą pateikusį Tiekėją dėl aktualių dokumentų, patvirtinančių Specialiųjų pirkimo sąlygų priede „Pasiūlymo forma“, jeigu Specialiosiose pirkimo sąlygose nenurodyta kitaip, nurodytą informaciją, pateikimo, jei, jų nebuvo paprašyta ir nebuvo įvertinta ankstesniuose pirkimo procedūros etapuose ir (arba) vadovaujantis pirkimo sąlygomis šių dokumentų nereikalaujama. Prieš nustatydama laimėjusį pasiūlymą, Perkančioji organizacija reikalaus, kad ekonomiškai naudingiausią pasiūlymą pateikęs Tiekėjas pateiktų Specialiosiose pirkimo sąlygose nurodytus aktualius dokumentus, patvirtinančius jo atitiktį kvalifikacijos reikalavimams, ir (arba) atitiktį kokybės vadybos sistemos ir (arba) aplinkos apsaugos vadybos sistemos standartams, ir (arba) atitiktį VPĮ 45 straipsnio 21 dalies nuostatoms, ir (arba) atitiktį VPĮ 37 straipsnio 9 dalies ir 47 straipsnio 9 dalies nuostatoms. Ketinimų protokolus (ar kitokius susitarimus) su pasiūlyme nurodytais ūkio subjektais, kurių pajėgumais Tiekėjas remiasi, siekdamas atitikti kvalifikacijos reikalavimus, turės pateikti taip pat tik ekonomiškai naudingiausią pasiūlymą pateikęs Tiekėjas.
75. Jeigu Tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Perkančioji organizacija gali nepažeisdama lygiateisiškumo ir skaidrumo principų prašyti Tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami, vadovaujantis Viešųjų pirkimų tarnybos nustatytomis taisyklėmis.
76. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo Tiekėjo per jos nurodytą terminą ištaisyti pasiūlyme pastebėtas aritmetines klaidas, vadovaujantis Viešųjų pirkimų tarnybos nustatytomis taisyklėmis.
77. Perkančioji organizacija gali nevertinti viso pasiūlymo, jei patikrinusi jo dalį nustato, kad pasiūlymas turi būti atmestas. Apie pasiūlymo atmetimą ir tokio atmetimo priežastis Tiekėjas informuojamas raštu CVP IS priemonėmis.
78. Pasiūlymai bus vertinami eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
79. Perkančioj organizacija nustato ekonomiškai naudingiausią pasiūlymą, jeigu tenkinamos visos šios sąlygos kartu:
79.1. Pasiūlymas atitinka pirkimo dokumentuose nustatytus reikalavimus;
79.2. Tiekėjas atitinka:
79.2.1. nustatytus kvalifikacijos reikalavimus (VPĮ 47 straipsnis);
79.2.2. kokybės vadybos ir (arba) aplinkos apsaugos vadybos sistemos standartus (VPĮ 48 straipsnis).
79.3. Tiekėjas per Perkančiosios organizacijos nustatytą terminą patikslino, papildė, paaiškino pasiūlymą;
79.4. pasiūlyta kaina neviršija pirkimui skirtų lėšų (VPĮ 45 straipsnio 1 dalies 5 punktas);
79.5. pasiūlyta kaina nėra neįprastai maža (VPĮ 57 straipsnis).
80. Ekonomiškai naudingiausią pasiūlymą Perkančioji organizacija išrenka pagal kriterijus, nurodytus Specialiosiose pirkimo sąlygose.
81. Jeigu Specialiosiose pirkimo sąlygose nurodyta, kad galima vykdyti derybas, ir, jei pirkimui visi pateikti pasiūlymai yra nepriimtini, o pirkimo sąlygos iš esmės nekeičiamos, Perkančioji organizacija derybas vykdo šiais etapais:
81.1. derėtis kviečiami tik tie Tiekėjai, kurie atitinka pirkimo dokumentų ir kvalifikacijos reikalavimus;
81.2. visiems Tiekėjams taikomi vienodi reikalavimai, suteikiamos vienodos galimybės ir pateikiama vienoda informacija;

81.3. tretiesiems asmenims ir derybose dalyvaujantiems Tiekėjams neatskleidžiama jokia derybų metu iš Tiekėjo gauta informacija, taip pat informacija apie derybų metu pasiektus susitarimus;
81.4. negalima derėtis dėl reikalavimų Tiekėjui, pasiūlymo vertinimo kriterijų ir vertinimo tvarkos;
81.5. informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo derybose dalyvavęs pirkimo organizatorius ir dalyvis, su kuriuo derėtasi, arba jo įgaliotas atstovas. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu;
81.6. Tiekėjai kviečiami pateikti galutinius pasiūlymus;
81.7. įvertinama, ar derybų metu pasiūlyta ar galutiniame pasiūlyme nurodoma kaina nėra per didelė ir perkančiajai organizacijai nepriimtina.
82. Išnagrinėjusi, įvertinusi ir palyginusi pateiktus pasiūlymus, Perkančioji organizacija nustato pasiūlymų eilę, į kurią įtraukia neatmestus pasiūlymus, ir nustato laimėjusį pasiūlymą bei priima sprendimą dėl sutarties sudarymo.
83. Laimėjusiu pasiūlymu pripažįstamas 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
84. Pasiūlymų eilė bus sudaroma ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas Tiekėjas, kurio pasiūlymas CVP IS priemonėmis pateiktas anksčiausiai. Jeigu pasiūlymai vertinami pagal kainos ir kokybės santykį ir, atlikus balų apskaičiavimą vienas iš Tiekėjų pasitraukia Bendrųjų pirkimo sąlygų 94 punkte numatytais atvejais (arba yra pašalinamas iš pirkimo kitais pirkimo sąlygų numatytais atvejais), tokiais atvejais Tiekėjams suteikti balai perskaičiuojami ir sudaroma nauja pasiūlymų eilė.
85. Jeigu pasiūlymą pateikė tik vienas Tiekėjas ir jo pasiūlymas nebuvo atmestas pagal šių pirkimo dokumentų sąlygas ar pirkimo procedūrų metu atmetus kitus pasiūlymus, liko tik vienas pasiūlymas, pasiūlymų eilė nenustatoma ir tas pasiūlymas laikomas laimėjusiu.
XV. [bookmark: _TOC_250003]PASIŪLYMŲ ATMETIMO PRIEŽASTYS
86. Tiekėjo pateiktas pasiūlymas yra atmetamas, jeigu yra bent viena iš šių sąlygų:
86.1. Pasiūlymas neatitinka pirkimo dokumentuose nustatytų reikalavimų, įskaitant, bet neapsiribojant, atvejus, kai:
86.1.1. Tiekėjas nesilaiko Bendrosiose pirkimo sąlygose nustatytų sąlygų dėl alternatyvių pasiūlymų teikimo ar nedalyvavimo teikiant kelis pasiūlymus, nepratęsia pasiūlymo galiojimo ir (ar), jei taikoma, nepateikia naujo pasiūlymo galiojimo užtikrinimo;
86.1.2. Tiekėjas užšifravo dokumentą, kuriame nurodyta pasiūlymo kaina ir iki susipažinimo su atitinkama pasiūlymo dalimi procedūros pradžios nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo;
86.1.3. pasiūlymas neatitinka kitų pirkimo dokumentuose nustatytų reikalavimų.
86.2. pasiūlymą pateikęs Tiekėjas neatitinka nustatytų kvalifikacijos reikalavimų, ir (ar) kokybės vadybos sistemos ir (arba) aplinkos apsaugos vadybos sistemos standartų ir (ar) ūkio subjektas, kurio pajėgumais remiasi Tiekėjas, netenkina jam keliamų kvalifikacijos reikalavimų ir Perkančiosios organizacijos nurodymu nebuvo pakeistas į reikalavimus atitinkantį ūkio subjektą, taip pat, jei Tiekėjas neatitinka kitų pirkimo dokumentuose nustatytų reikalavimų Tiekėjui;
86.3. nustačius, kad buvo pateikti netikslūs, neišsamūs ar klaidingi dokumentai ar duomenys, ar jų trūksta, Tiekėjas per Perkančiosios organizacijos nustatytą terminą nepatikslino, nepapildė, nepaaiškino informacijos, kaip nustatyta šių Bendrųjų pirkimo sąlygų XIV skyriuje „Pasiūlymų vertinimas“;
86.4. pasiūlyme nurodyta kaina Perkančiajai organizacijai yra per didelė ir nepriimtina. Jeigu šiuo pagrindu atmetamas ekonomiškai naudingiausias pasiūlymas, kiti pasiūlymai negali būti nustatyti laimėjusiais ir pirkimas nutraukiamas, jeigu ekonomiškai naudingiausias pasiūlymas išrenkamas pagal kainos ir kokybės santykį ir Perkančioji organizacija pirkimo dokumentuose nėra nurodžiusi pirkimui skirtų lėšų sumos;

86.5. pateiktame pasiūlyme nurodyta kaina yra neįprastai maža ir Tiekėjas, Perkančiosios organizacijos prašymu, nepateikia visai ar nepateikia tinkamų kainos pagrįstumo įrodymų;
86.6. pasiūlyme neįprastai maža kaina pasiūlyta dėl to, kad Tiekėjas yra gavęs valstybės pagalbą, tačiau Tiekėjas negali per pakankamą Perkančiosios organizacijos nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu, Perkančioji organizacija apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;
87. Apie pasiūlymo atmetimą ir tokio atmetimo priežastis Tiekėjas informuojamas raštu CVP IS priemonėmis.
XVI. [bookmark: _TOC_250002]SUTARTIES SUDARYMAS
88. Ši pirkimo procedūra atliekama, siekiant sudaryti Pirkimo sutartį su Tiekėju, kurio pasiūlymas, vadovaujantis šių Bendrųjų pirkimo sąlygų XIV skyriuje „Pasiūlymų vertinimas“ nustatyta tvarka, bus pripažintas laimėjęs, o jei pirkimas skaidomas į dalis – su Tiekėjais, kurių pasiūlymai bus pripažinti laimėję. Sutarties sąlygos pateikiamos Specialiųjų pirkimo sąlygų priede „Sutarties projektas“.
89. Pirkimo sutarties valiuta – eurai. Jei viešąjį pirkimą laimėjusio Tiekėjo pasiūlymo kaina bus nurodyta užsienio valiuta, pasiūlymo kaina pirkimo sutartyje bus perskaičiuota eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutos santykį paskutinę pasiūlymų pateikimo termino dieną.
90. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu Tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
91. Sutartis sudaroma nedelsiant. Sutarties sudarymo atidėjimo terminas netaikomas.
92. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu.
93. Perkančioji organizacija, gavusi Tiekėjo prašymo ar ieškinio teismui kopiją, negali sudaryti sutarties VPĮ 103 straipsnio 2 dalyje, 105 straipsnio 2 dalies 3 punkte ir 105 straipsnio 3 dalies 3 punkte nurodyti terminai ir kol Perkančioji organizacija negavo teismo pranešimo apie:
93.1. motyvuotą teismo nutartį, kuria atsisakoma priimti ieškinį;
93.2. motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;
93.3. teismo rezoliuciją priimti ieškinį netaikant laikinųjų apsaugos priemonių.
94. Jeigu Tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki Perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį VPĮ ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tokiu atveju arba jeigu tiekėjas iki Perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, Perkančioji organizacija siūlo sudaryti pirkimo sutartį Tiekėjui, kurio pasiūlymas pagal nustatytą pasiūlymų eilę yra pirmas po Tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų. Prieš siūlant sudaryti sutartį, Perkančioji organizacija paprašo to Tiekėjo aktualių dokumentų, patvirtinančių Specialiųjų pirkimo sąlygų priede „Pasiūlymo forma“, jeigu Specialiosiose pirkimo sąlygose nenurodyta kitaip, nurodytą informaciją, jei, jų nebuvo paprašyta ir nebuvo įvertinta ankstesniuose pirkimo procedūros etapuose ir (arba) vadovaujantis pirkimo sąlygomis šių dokumentų nereikalaujama ir įvertina, ar jo pasiūlymas neturėtų būti atmestas dėl kitų priežasčių.
95. Perkančioji organizacija laimėjusio Tiekėjo pasiūlymą, sudarytą sutartį ir jos pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų

nuo sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios skelbia CVP IS.
96. Jeigu taikomas Lietuvos Respublikos nacionaliniam saugumui užtikrinti svarbių objektų apsaugos įstatymas (toliau – Nacionalinio saugumo įstatymas), prieš sudarant sutartį su Perkančiąja organizacija, Perkančioji organizacija inicijuoja procedūrą, nustatančią, ar numatoma sudaryti sutartis atitinka nacionalinio saugumo interesus ir ar tokia sutartis gali būti sudaroma ir vykdoma. Tiekėjas įsipareigoja nustatytais terminais pateikti Perkančiajai organizacijai ir/ar kompetentingoms institucijoms visus duomenis, dokumentus ir sutikimus, būtinus šiai patikrai atlikti. Jeigu ketinama sudaryti sutartis neatitinka nacionalinio saugumo interesų, ji negali būti sudaryta tol, kol nebus pašalintos nacionalinio saugumo interesams grėsmę keliančios priežastys, jeigu tokios priežastys gali būti pašalintos. Sprendimą, ar ketinama sudaryti sutartis atitinka nacionalinio saugumo interesus, priima Nacionalinio saugumo įstatyme nustatyta tvarka. Jeigu nustatoma, kad sutartis gali kelti grėsmę nacionalinio saugumo interesams, tuo atveju Perkančioji organizacija siūlo sudaryti pirkimo sutartį Tiekėjui, kurio pasiūlymas pagal nustatytą pasiūlymų eilę yra pirmas po Tiekėjo, su kuriuo negali būti sudaryta sutartis pagal šį punktą, jeigu šis pasiūlymas nėra atmetamas.
XVII. [bookmark: _TOC_250001]SUTARTIES SĄLYGŲ ĮVYKDYMO UŽTIKRINIMAS
97. Perkančioji organizacija, jeigu Specialiosiose pirkimo sąlygose nenurodyta kitaip, reikalauja, kad pirkimo sutarties sąlygų įvykdymas būtų užtikrinamas banko ar kitos kredito įstaigos garantija arba Tiekėjo išduota garantija Sutarties įvykdymui užtikrinti deponuojant lėšas Užsakovo banko sąskaitoje. Tiekėjui ir garantui keliami šie pirkimo sutarties sąlygų įvykdymo garantijos;pateikimo, jos turinio ir formos reikalavimai:
97.1. garantas: bankas ar kita kredito įstaiga arba Tiekėjas;
97.2. garantijos suma: nurodyta Specialiosiose pirkimo sąlygose;
97.3. jei Perkančioji organizacija pasinaudoja šiuo užtikrinimu, Tiekėjas, siekdamas toliau vykdyti pirkimo sutarties įsipareigojimus, privalo per 5 (penkias) darbo dienas pateikti Perkančiajai organizacijai naują sutarties sąlygų įvykdymo užtikrinimą ne mažesnei kaip šiame Bendrųjų pirkimo sąlygų skyriuje nurodytai sumai;
97.4. garantijos galiojimo terminas: pradžia – įsigaliojusios garantijos pateikimo Perkančiajai organizacijai diena; pabaiga nurodyta Specialiųjų pirkimo sąlygų priede „Pirkimo sutarties projektas“;
97.5. sutarties įvykdymo užtikrinimas turi apimti visą  projekto rengimo laikotarpį, ir naujas sutarties įvykdymo užtikrinimas turi būti pateiktas Perkančiajai organizacijai, likus ne mažiau kaip 10 darbo dienų iki ankstesnio sutarties įvykdymo užtikrinimo termino pabaigos;	Comment by Irma Švabauskienė: Šis punktas naudojamas tik projektavimo paslaugoms
97.6. garantijos dalykas: bet koks Tiekėjo prievolių pagal pirkimo sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas;
97.7. garantijos sumos išmokėjimo sąlygos ir tvarka: per 5 (penkias) darbo dienas nuo pirmo raštiško Perkančiosios organizacijos pranešimo garantui apie Tiekėjo pirkimo sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą. Garantas neturi teisės reikalauti, kad Perkančioji organizacija pagrįstų savo reikalavimą. Perkančioji organizacija pranešime garantui nurodys, kad garantijos suma jai priklauso dėl to, kad Tiekėjas iš dalies ar visiškai neįvykdė pirkimo sutarties sąlygų ar kitaip pažeidė pirkimo sutartį;
97.8. Tiekėjas privalo pateikti užpildytą pirkimo sutarties sąlygų įvykdymo užtikrinimo dokumentą pagal Specialiųjų pirkimo sąlygų priedo „Pirkimo sutarties sąlygų įvykdymo užtikrinimo formos“ reikalavimus. Jeigu Tiekėjas pateikia savo išduotą garantiją, tai kartu su šia garantija Tiekėjas turi pateikti įrodymus, kad deponavo lėšas Perkančiosios organizacijos nurodytoje banko sąskaitoje.
XVIII. [bookmark: _TOC_250000]PRETENZIJŲ, IEŠKINIŲ TEIKIMAS IR NAGRINĖJIMAS
98. Tiekėjas, kuris mano, kad Perkančioji organizacija nesilaikė VPĮ reikalavimų, ir tuo pažeidė ar pažeis jo teisėtus interesus, norėdamas iki sutarties sudarymo teisme ginčyti Perkančiosios organizacijos sprendimus ar veiksmus, pirmiausia elektroninėmis priemonėmis turi pateikti pretenziją Perkančiajai organizacijai.
99. Pretenzijų pateikimo terminai ir būdai:

	Pirkimo rūšis pagal vertę
	Terminas
	Termino skaičiavimas prasideda




	Supaprastintas pirkimas
	per 5 (penkias) darbo dienas
	1. Nuo Perkančiosios organizacijos pranešimo raštu apie Perkančiosios organizacijos priimtą sprendimą išsiuntimo Tiekėjams dienos.
2. Nuo paskelbimo apie Perkančiosios organizacijos priimtą sprendimą dienos.


100. Perkančioji organizacija privalo išnagrinėti Tiekėjo pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam Tiekėjui ir suinteresuotiems viešojo pirkimo dalyviams ne vėliau kaip per 6 (šešias) darbo dienas nuo pretenzijos gavimo dienos.
101. Pretenzija nagrinėjama laikantis šių reikalavimų:
101.1. Perkančioji organizacija privalo nagrinėti tik tas Tiekėjų pretenzijas, kurios gautos iki sutarties sudarymo dienos ir pateiktos laikantis šiame Bendrųjų pirkimo sąlygų skyriuje nustatytų terminų;
101.2. Perkančioji organizacija gali nenagrinėti pretenzijų, teikiamų pakartotinai dėl to paties Perkančiosios organizacijos priimto sprendimo arba atlikto veiksmo;
101.3. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam Tiekėjui ir suinteresuotiems viešojo pirkimo dalyviams ne vėliau kaip per šiame Bendrųjų pirkimo sąlygų skyriuje nustatytą terminą;
101.4. Perkančioji organizacija nukelia pasiūlymų pateikimo terminą, jeigu pretenzijos nespėja išnagrinėti iki pasiūlymų pateikimo termino pabaigos (jei pretenzija nenagrinėjama – terminas nenukeliamas) arba atsakant į pretenziją pateikia pirkimo dokumentų paaiškinimus ar patikslinimus, kurie turi esminės įtakos pasiūlymų parengimui. Jeigu pretenzija pateikta prieš pat pasibaigiant pasiūlymų pateikimo terminui arba pateikta po pasiūlymų pateikimo termino pabaigos ir Perkančiajai organizacijai reikia papildomo laiko susipažinimui su pretenzija, Perkančioji organizacija turi teisę nukelti pasiūlymų pateikimo termino pabaigą, jeigu dar nėra įvykusi susipažinimo su pasiūlymais procedūra.
102. Perkančioji organizacija, gavusi pretenziją, sudaro pirkimo sutartį ar preliminariąją sutartį ne anksčiau kaip po 10 dienų (supaprastintų pirkimų atveju – ne anksčiau negu po 5 darbo dienų) nuo rašytinio pranešimo apie jos priimtą sprendimą išsiuntimo pretenziją pateikusiam Tiekėjui, suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 dienų.
103. Tiekėjas turi teisę pareikšti ieškinį dėl sutarties pripažinimo negaliojančia per 6 (šešis) mėnesius nuo sutarties sudarymo dienos.
104. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 (tris) darbo dienas pateikti Perkančiajai organizacijai prašymo ar ieškinio kopiją su gavimo teisme įrodymais.
105. Jeigu dėl Tekėjo prašymo pateikimo ar ieškinio pareiškimo teismui pratęsiami anksčiau Tiekėjams pranešti pirkimo procedūrų terminai, apie tai Perkančioji organizacija išsiunčia Tiekėjams pranešimus ir nurodo terminų pratęsimo priežastis.
106. Perkančioji organizacija, sužinojusi apie teismo sprendimą dėl tiekėjo prašymo ar ieškinio, ne vėliau kaip per 3 (tris) darbo dienas raštu informuoja suinteresuotus viešojo pirkimo dalyvius apie teismo priimtus sprendimus.

